Det forgangne regnskabsår har været godt for Nordjyske Bank. Banken har i dag offentliggjort årsregnskabet efter de fusionerede med Nørresundby Bank. Før skat steg resultatet med 78 procent fra 129 millioner kroner i 2015 til 230 millioner i 2016. - Det markant forbedrede resultat skyldes, at vi formår at bibeholde en høj basisindtjening samtidig med faldende nedskrivninger primært som følge af forbedringer i den økonomiske situation for landbruget, forklarer adm. direktør Claus Andersen, der er godt tilfreds med resultatet. Banken blev i den øverste del af deres udmeldte basisindtjening på 320-350 millioner kroner. De endte nemlig på 347 millioner kroner ved udgangen af 2016. Selvom fusionen med Nørresundby Bank krævede nogle besparelser, formår Nordjyske Bank stadig at stå stærkt sammenlignet med de andre banker. - Vi har høstet de forventede fusionssynergier og besparelser, og det er bestyrelsens og ledelsens vurdering, at hele banken nu står stærkt i markedet, udtaler Claus Andersen i en pressemeddelelse.

Referat:
Nordjyske Bank viser et markant forbedret årsregnskab ved udgangen af 2016.